د افغانی سرې میاشتې له لوری د ننګرهار شینوارو ولسوالۍ کې له ۶۰۰ اړمنو او بېوزله کورنیو سره د اته قلمه خوراکی توکو مرسته وشوه. نن دوشنبه د روان ۱۴۴۵ سپوږمیز کال د صفر المظفر د میاشتې په ۱۹مه نېټه د ننګرهار ولایت شینوارو لویه ولسوالۍ کې د افغانی سرې میاشتې له لوری شپږ سوه اړمنو او بېوزله کورنیو سره د اته قلمه خوراکی توکو مرسته وشوه. د شینوارو لویې ولسوالۍ د ۶۰۰ اړمنو او بېوزله کورنیو د خوراکی توکو په وېش کې د افغانی سرې میاشتې د ختیځ زون سیمه ییز ریاست رییس مولوی حیات الله صافی په خپلو خبرو کې وویل: د خوراکی توکو دا مرسته مو د اړمنو او بېوزله وګړو سره د یوې شفافې سروې وروسته کړې ده. هڅه کوو، چې اړمنو او بېوزله وګړو ته په شفاف ډول مرستې ورسوو. په همدې ډول د افغانی سرې میاشتې د ننګرهار نمایندګۍ ریاست رییس میا نجم الدین هلال د خپلو خبرو پر مهال وویل: که څه هم د شینوارو په لویه ولسوالۍ کې زیات وګړی استوګنه کوی، چې یو شمېر اړمن هم دی، زموږ د سروې ټیمونو هڅه کړې، چې زیاتې اړمنې او بېوزله کورنۍ په نښه کړی او مرستې ورته ورسوی. د یادولو وړ ده، چې د شینوارو لویې ولسوالۍ د خوراکی توکو په وېش کې د افغانی سرې میاشتې د ختیځ زون سیمه ییز رییس مولوی حیات الله صافی او د ننګرهار نمایندګۍ ریاست رییس میا نجم الدین هلال سربېره د شینوارو لویې ولسوالۍ محترم ولسوال ملا سید نور سنګری هم برخه اخیستې وه. په مرسته شویو خوراکی توکو کې لاندې اته قلمه خوراکی توکی شامل وو: ۱۰۰ کیلو اوړه، ۱۰ لیتره غوړی، ۲۴.۵ کیلو وریجې، ۸ کیلو لوبیا، ۵ کیلو بوره، ۲ کیلو مالګه، یو کیلو شین چای او یو پاکټ بی پی فایف بسکیټ.